CELEX: 32018R1937
Language: et
Date: 2018-12-10 00:00:00
Title: Komisjoni rakendusmäärus (EL) 2018/1937, 10. detsember 2018, millega asendatakse nõukogu määruse (EÜ) nr 4/2009 (kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes) X lisa

11.12.2018   
               
               
                  ET
               
               
                  Euroopa Liidu Teataja
               
               
                  L 314/36
               
            
         KOMISJONI RAKENDUSMÄÄRUS (EL) 2018/1937,
         10. detsember 2018,
         millega asendatakse nõukogu määruse (EÜ) nr 4/2009 (kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes) X lisa
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 18. detsembri 2008. aasta määrust (EÜ) nr 4/2009 kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes, (1) eriti selle artikli 2 lõiget 2,
         ning arvestades järgmist:
         
                     (1)
                  
                  
                     Määruse (EÜ) nr 4/2009 X lisas on esitatud nimekiri määruse artikli 2 lõikes 2 osutatud haldusasutustest.
                  
               
                     (2)
                  
                  
                     Ühendkuningriik ja Läti on teatanud komisjonile määruse (EÜ) nr 4/2009 X lisasse kantavate haldusasutustega seotud muudatustest.
                  
               
                     (3)
                  
                  
                     Ühendkuningriigi ja Läti ametiasutuste teatatud ja käesoleva määruse lisas loetletud haldusasutused täidavad määruse (EÜ) nr 4/2009 artikli 2 lõikes 2 sätestatud nõuded.
                  
               
                     (4)
                  
                  
                     Käesoleva määrusega ette nähtud meetmed on kooskõlas abieluasjade, vanemliku vastutuse ja ülalpidamiskohustuste küsimustes kohaldatavat õigust, kohtualluvust ning kohtu- ja muude otsuste täitmist käsitleva komitee arvamusega.
                  
               
                     (5)
                  
                  
                     Seetõttu tuleks määruse (EÜ) nr 4/2009 X lisa vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 4/2009 X lisa asendatakse käesoleva määruse lisaga.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            Brüssel, 10. detsember 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 7, 10.1.2009, lk 1.
      
      
         
            LISA
            
               
                  
                     „X LISA
                     Määruse (EÜ) nr 4/2009 artikli 2 lõikes 2 osutatud haldusasutused on järgmised:
                     
                                 —
                              
                              
                                 Lätis: Elatise Tagamise Fond („Uzturlīdzekļu Garantiju Fonds“);
                              
                           
                                 —
                              
                              
                                 Soomes: Sotsiaalhoolekande Nõukogu („Sosiaalilautakunta/Socialnämnd“);
                              
                           
                                 —
                              
                              
                                 Rootsis: Täitevtoimingute Amet („Kronofogdemyndigheten“);
                              
                           
                                 —
                              
                              
                                 Ühendkuningriigis:
                                 
                                             a)
                                          
                                          
                                             Inglismaal, Walesis ja Šotimaal: Töö- ja Pensioniamet („Department for Work and Pensions“) koos oma harudega, milleks on Lastetoetuste Amet („Child Support Agency“) ja Laste Elatise Teenistus („Child Maintenance Service“);
                                          
                                       
                                             b)
                                          
                                          
                                             Põhja-Iirimaal Laste Elatise Teenistus („Child Maintenance Service“).
                                          
                                       
                           
               “